system
Răspunde în limba română, în stilul Wikipedia, cat mai corect gramatical.
user
Ce aspecte principale ale [Titlu] poți să-mi împăr1173?
assistant


1173 (MCLXXIII) a fost un an al calendarului iulian.

Evenimente 
 21 februarie: Thomas Becket este înmormântat la Canterbury și canonizat.
 24 martie: Cneazul Rurik Rostislavici ocupă Kievul, inaugurând o perioadă de numeroase succesiuni la tronul Rusiei kievene.
 27 mai: Pierre Valdes se convertește la creștinism, își oferă toate averile celor săraci și întemeiază ordinul valdens, propovăduind sărăcia clerului.
 3 iulie: Nur ad-Din, conducătorul Siriei, aflat în campanie împotriva sultanului selgiucid de Rum Kilidj-Arslan al II-lea, ocupă de la acesta Marash; în continuare, cei doi semnează un tratat de alianță îndreptat împotriva cruciaților, care nu intră în vigoare datorită alianței lui Kilidj Arslan cu Imperiul bizantin.
 3 august: Henric "cel Tânăr" este înfrânt de către trupele tatălui său, regele Henric al II-lea al Angliei, în dreptul orașului Verneuil.
 20 august: Papa Alexandru al III-lea canonizează pe Bernard de Clairvaux.
 20-26 august: Trupele lui Henric al II-lea al Angliei asediază orașul Dol, în Bretagne.
 8 septembrie: Kievul este ocupat de către Sviatoslav al III-lea, care își dispută domnia cu Iaroslav al II-lea.

Nedatate 

aprilie: Regele William I al Scoției (Leul) invadează Anglia.
aprilie: Regina Angliei, Eleanor de Aquitania se revoltă, împreună cu fiii săi (Henric "cel Tânăr", Richard, Geoffrey și Ioan), împotriva regelui Henric al II-lea al Angliei; revolta cuprinde atât baronii din Anglia, cât și din Normandia.
iunie: Se reia războiul din Normandia dintre regii Henric al II-lea al Angliei și Ludovic al VII-lea al Franței, la sprijinul căruia făcuseră apel fiii celui dintâi.
iulie: Expediție a sultanului Egiptului, Saladin, la est de râul Iordan; sunt asediate fortărețe cruciate Kerak și Montreal; la rândul său, Nur ad-Din pornește în marș către sud pentru a realiza joncțiunea cu Saladin, însă acesta din urmă, sub pretextul bolii tatălui său Ayyub, se retrage revenind în Egipt.
septembrie: Pisa, eclipsată temporar ca urmare a instaurării dinastiei ayyubide, își reînnoiește privilegiile comerciale din Egipt și obține noi concesiuni din partea lui Saladin; materialele puse la dispoziție de către negustorii pisani îi permit lui Saladin să reconstruiască o puternică flotă.
noiembrie: Regina Eleanor de Aquitania este capturată de către soțul său, Henric al II-lea al Angliei, pe când încerca să se refugieze, în travesti, pe lângă primul său soț, regele Ludovic al VII-lea al Franței; Henric o închide în castelul din Chinon.
Castelul Abergavenny este asediat de către galezi.
 Cavalerii templieri resping solicitarea conducătorului sectei asasinilor, Rachid ad-Din Sinan, de a se converti la creștinism; prinși într-o ambuscadă de către templieri, asasinii sunt masacrați.
Eforturile califului almohad Abu Yakub Yusuf de a repopula partea occidentală a regiunii Andalusia nu produc rezultatele scontate; începe o decădere demografică în Spania musulmană.
Ghazni, capitala statului dinastiei ghasnavizilor, este cucerită de către principii din Ghor; ghasnavizii se refugiază în India, unde continuă să fie urmăriți de către gurizi.
În Castilia sunt imitate monedele de aur musulmane.
 Odată cu moartea lui Karl Sverkersson, regele Knut Eriksson (Knut I al Suediei) își extinde stăpânirea asupra provinciei Ostergotland, devenind unic rege al statului.
Suedia încheie primele acorduri cu negustorii germani din Marea Baltică.
Sunt atestate primele comunități ale beguinelor, la Liege.
 Trupe trimise de sultanul Egiptului Saladin, sub conducerea fratelui său Turanșah, asediază orașul arab Aden (astăzi, în Yemen)..

Arte, științe, literatură și filozofie 
 9 august: Începe construirea turnului înclinat din Pisa, de către arhitectul Bonanno.

Înscăunări 
 5 ianuarie: Mieszko al III-lea "cel Bătrân", duce de Polonia.
 5 ianuarie: Lech, duce de Mazovia.
 3 aprilie: Cazimir al II-lea, rege al Poloniei.
 Knut Erikkson, ca rege unic al Suediei (până la 1196).
 Vîra Ballâla, rege al statului indian Hoysala (până la 1220).
 Narapatisithu, rege al statului Pagan din Birmania (până la 1210).

Nașteri 
 23 decembrie: Ludovic I, duce de Bavaria (d. 1231).
 Conrad al II-lea, duce de Suabia (d. 1196).
 Rostislav al II-lea, cneaz de Kiev (d. 1214).
 Guglielmo al VI-lea, marchiz de Montferrat (d. 1225).
 Shinran, întemeietorul japonez al budismului Jōdo Shinshū (d. 1263).
 Tankei, sculptor japonez (d. 1256).

Decese 
 5 ianuarie: Boleslaw al IV-lea, rege al Poloniei (n. 1120)
 23 mai: Eufrosina de Poloțk, protectoare a orașului Poloțk și sfântă a întregii Bielorusii
 9 august: Najm ad-Din Ayyub, fondatorul dinastiei ayyubizilor din Egipt și tatăl lui Saladin
 15 octombrie: Petronilla I a Aragonului, regină a Aragonului  (n. 1136)
 Kol Sverkersson, pretendent la tronul Suediei
 Vladimir al II-lea Mstislavici, mare cneaz de Kiev (n. 1132)
 Naratheinkha, rege al statului Pagan, asasinat
 Benoit de Sainte-Maure, trubadur și poet francez (n. 1154)
 Benjamin de Tudela, călător evreu din Spania
 Guifred Estruch, cavaler catalan

Vezi și 
 Listă de conducători de stat din 1173

1173